

ΕΛΛΗΝΙΚΗ ΔΗΜΟΚΡΑΤΙΑ

ΔΗΜΟΣ ΛΕΥΚΑΔΑΣ

ΝΟΜΟΣ ΛΕΥΚΑΔΑΣ

Λευκάδα, 31.12.24

Δελτίο Τύπου

**Επίσκεψη του Δημάρχου Λευκάδας κ. Ξενοφώντα Βεργίνη σε Αστυνομία και Λιμεναρχείο .**

Ο Δήμαρχος Λευκάδας κ. Ξενοφών Βεργίνης, συνοδευόμενος από την Αντιδήμαρχο κα. Θεοδώρα Κάτσενου, πραγματοποίησε σήμερα επισκέψεις στην Αστυνομική Διεύθυνση και το Λιμεναρχείο Λευκάδας.

Κατά τη διάρκεια των επισκέψεων, ο Δήμαρχος εξέφρασε την εκτίμηση της Δημοτικής Αρχής για το έργο και την προσφορά των Σωμάτων Ασφαλείας στην τοπική κοινωνία, ιδιαίτερα κατά την εορταστική περίοδο, όταν οι απαιτήσεις για την ασφάλεια και την εξυπηρέτηση των πολιτών αυξάνονται.

Στο πλαίσιο των συναντήσεων, ο κ. Βεργίνης συνομίλησε με το προσωπικό και τους επικεφαλής των υπηρεσιών, ενημερώθηκε για τις προκλήσεις που αντιμετωπίζουν και διαβεβαίωσε για τη συνεχή στήριξη της Δημοτικής Αρχής.

Παράλληλα, ευχήθηκε σε όλους Καλά Χριστούγεννα και Καλή Χρονιά, με υγεία, ασφάλεια και δύναμη για την εκπλήρωση της αποστολής τους.

Ο Δήμος Λευκάδας ευχαριστεί θερμά την Αστυνομική Διεύθυνση και το Λιμεναρχείο για την αφοσίωσή τους και δεσμεύεται να συνεχίσει να στηρίζει το έργο τους προς όφελος της κοινωνίας μας.

Από το Δήμο Λευκάδας